**2025-02-24**

[**Kitos paskirties inžinerinio statinio (nuotekų valyklos) Pievų g. 17, Drevernos k., Priekulės sen., Klaipėdos r. sav., rekonstrukcija (1 etapas)**](https://viesiejipirkimai.lt/epps/cft/prepareViewCfTWS.do?resourceId=745401)

**Pirkimo ID. 745401**

**Pirkimo sąlygų paaiškinimas-patikslinimas Nr. 3**

Perkantysis subjektas atsako į tiekėjų pateiktus klausimus.

|  |  |  |
| --- | --- | --- |
| **Eil. Nr.** | **Tiekėjų klausimai** | **Perkančiojo subjekto atsakymai** |
| 1. | Statybos organizavimo dalyje rašoma, kad prieš pradedant vykdyti esamų (planuojamų griauti) biotvenkinių demontavimo darbus, juose esantis dumblas turi būti priduotas atliekų tvarkytojams. Prašome pateikti reikiamo utilizuoti dumblo atliekų kodą ir kiekį m3. | *Kadangi Drevernos NV teritorijoje planuojami griauti biotvenkiniai yra apaugę žole ir krūmynais, Perkantysis subjektas negali pateikti tikslių dumblo kiekių.*  *Registrų centro duomenimis, naikinamų biotvenkinių tūriai siekia atitinkamai 908 m³ ir 888 m³. Atsižvelgiant į tai, kad biotvenkinių teritorijos yra dalinai apaugusios žoline augalija bei krūmokšniais, suminis likęs dumblo kiekis įvertintas 750 t.*  *Dumblo kiekio skaičiavimams buvo panaudoti faktiniai duomenys, remiantis sausųjų medžiagų kiekiu, pagal kurį nustatytas dumblo tankis – ~792,3 kg/m³. Pateikiame planuojamų griauti biotvenkinių nuotraukas darytas 2023 metais, kad būsimas Rangovas galėtų susidaryti bendrą vaizdą ir pagal pateiktus biotvenkinių brėžinius, tiksliau įsivertinti dumblo kiekį.*  *Atliekų kodas 19 08 05.*  *Pažymime, kad Rangovui buvo sudaryta galimybė atvykti į objektą, įsivertinti esamą situaciją bei nusimatyti reikiamų atlikti darbų, t y. taip pat reikiamo išvežti miesto buitinių nuotekų valymo dumblo kiekius. Vadovaujantis specialiųjų pirkimo sąlygų Nr.1 lentelės 4 p. „Apžiūra gali būti atliekama likus ne mažiau kaip 7 dienoms iki pasiūlymų pateikimo termino pabaigos.“.* |
|  | ŠVOK dalyje nenurodytos oro sklendžių elektros pavarų valdymo signalai arba modifikacijos (24V arba 230V, veikimo būdai: su grąžinimo spyruoklė ar be spyruoklės, su galinės padėties indikatoriais arba be jų). Prašome patikslinti kokias oro sklendžių elektros pavarų valdymą reikia vertinti į pasiūlymą. | *24 V ar 230 V skirtumo nėra, derinti su elektrotechnikos ar automatizavimo dalies įranga-signalu. Sklendės on/off su galinės padėties indikatoriais.* |
|  | 2025-02-17 atsakyme Nr. 5 nurodėte, kad Rangovas turės parengti technologijos projektą. STR 1.06.01:2016 „Statybos darbai. Statinio statybos priežiūra“ numatyta, kad Statybos darbų technologijos projektas privalomas statant, rekonstruojant ar kapitališkai remontuojant ypatinguosius statinius. Atkreipiame dėmesį, kad objektas bus ypatingas tik atlikus visus techniniame darbo projekte numatytus darbus (etapus), t. y. įvykdžius I etapo darbus, statinio kategorija nepasikeis. Prašome pakartotinai įvertinti, ar I etapo darbams bus reikalingas technologijos projektas. | *Atsakydami į Jūsų pateiktą užklausimą, informuojame, kad nors STR 1.06.01:2016 „Statybos darbai. Statinio statybos priežiūra“ tiesiogiai nenumato technologijos projekto privalomumo I etapo darbams, užsakovas, atsižvelgdamas į darbų pobūdį, apimtį ir siekdamas užtikrinti tinkamą jų kokybę bei saugumą, reikalauja, kad Rangovas parengtų statybos darbų technologijos projektą.*  *Technologijos projektas leis:*   1. *Tiksliai suplanuoti darbų eigą ir kontrolės procesus.* 2. *Užtikrinti darbuotojų ir aplinkos saugumą.* 3. *Išvengti galimų klaidų ir rizikų, galinčių turėti įtakos tolimesniems darbų etapams.*   *Atsižvelgiant į tai, technologijos projekto parengimas yra būtina sąlyga, nepriklausomai nuo statinio kategorijos pasikeitimo.* |